Gabriel Suswam

Gabriel Torwua Suswam (ku ma bi ọjọ k'ochu ẹgwaka nọlu ọjọ mẹgwelu efu ọdọ 1964) chi arule uja-ibe kpai Governor Benue State kwobi. I chi Senator ki dago koji Benue North-East Senatorial district efu 9th assembly, efu Federal Republic of Nigeria.

 Abakwanẹ Ọlayi ñwu kpai Ukọchẹ 
Gabriel Suswam ma fu bi ọjọ k'ochu ẹgwaka nọlu ọjọ mẹgwelu efu ọdọ 1964 yi Anyiin, Logo Local Government Area efu Benue State. Efu  ọdọ 1986, ma mu gba tefu Law Faculty efu University of Lagos. I gb'ọtakada LL.B degree efu ọdọ 1989, kpai ọtakada BL kwefu Nigerian Law School, Lagos efu ọdọ 1990. Ma fu dọ ti Bar efu ọdọ lẹ. I ch'ukọlọ ñwi Law firm kwefu ọdọ 1990 tefu ọdọ 1994, alu ki dọmọ ach'ukọchẹ ñwu. Efu ọdọ 1994 i chanẹ uñyiy law firm ñwu.

 Ukọlọ Uja-ibe 
Efu uja-ibe ọdọ 1999, i dago uña House of Representatives ñwi Katsina-Ala/Ukum/Logo Federal Constituency, ma la mu du dago efu ujọ abo People's Democratic Party (PDP). ma mu du dago agboji House Services Committee, anubi lẹ Chairman, House Committee yi FCT. I dabi dago gẹ ma la mu du ga efu ọdọ 2003. Ọjọ ẹkẹta efu ochu ebie efu ọdọ 2003, ma mu du dago Chairman, House Committee alu ki che eju ñwu, efu ochu ẹjọ, efu ọdọ 2005 ma mu du dago agboji  House Committee on Power.

Efu ochu ẹkẹlẹ efu ọdọ 2007 ma mu dago Governor Benue State.

Ochu ẹgwaka efu ọdọ 2009, i kọla ku ma du abo du ku ma chẹ ñyọñyo efu uña ma dabi woji ofẹ anukeji. 

Suswam dago uja-ibe ẹgba ẹkeji ọjọ kochu ẹkẹlẹ nolu ọjọ ogwu ñyọwọ mẹfa efu 2011 uja-ibe efuujọ abo PDP. Onẹ 590,776 dọwọ tọ, ta ki fu Professor Torkuma Ugba ki kwi ujọ abo Action Congress of Nigeria (ACN)du, onẹ 499,319 dọwọ tọ.

Ọjọ kochu ẹkẹta nolu ọjọ ogwu ñyọwọ mẹjọ efu ọdọ 2015 efu Uja-ibe Gabriel Torwua Suswam mu da mi uña senatorial seat du tiñyọ ñwu Chief Barnabas Gemade ki kwefu ujọ aboAll Progressives Congress (APC).

 References 
DSS detains ex-governor Suswam over SMG, AK-47, pistol: https://web.archive.org/web/20170227171124/http://www.thekillerpunch.com/dss-detains-ex-governor-suswam-smg-ak-47-pistol/